Legal Document

Category: 1335

Text:
35. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. 194350/65 της 23/30 Νοεμ. 1965 (ΦΕΚ Β΄ 804) Περί του τρόπου καθορισμού του ωφελίμου φορτίου των φορτηγών αυτοκινήτων. Έχοντες υπ’ όψιν: 1.Τας διατάξεις του Νόμ. 3841/1930. 2.Τας διατάξεις του από 14.11.1959 Β.Δ/τος ως ετροποποιήθη υπό του υπ’ αριθ. 128/1965 Β.Δ/τος. 3.Τας διατάξεις του υπ’ αριθ. 4233/1962 Ν.Δ/τος περί κυρώσεως του Κ.Ο.Κ. 4.Τον Α.Ν. 134/1936. 5.Το γεγονός ότι μέχρι τούδε το Κράτος χορηγεί εκάστοτε το δικαίωμα εις τους ενδιαφερομένους πολίτας, συμφώνως προς τας κειμένας διατάξεις, να θέτωσιν εις κυκλοφορίαν φορτηγά αυτοκίνητα προκαθοριζομένου ωφελίμου φορτίου, λαμβανομένου όμως υπ’ όψιν ότι το ωφέλιμον φορτίον των εν λόγω αυτοκινήτων δεν είναι εκ των προτέρων γνωστόν, ως εξαρτώμενον από το είδος του φορτηγού αυτοκινήτου και της επί του πλαισίου του τοποθετημένης υπερκατασκευής (κοινού φόρτου), ανατρεπόμενον, βιτιοφόρον μεταφοράς υγρών, εκκενώσεις βόθρων, κινητών καταστημάτων κλπ.) προκύπτει ότι δεν είναι δυνατή, εκ των πραγμάτων, η εκλογή αυτοκινήτου ούτινος το πραγματικόν ωφέλιμον φορτίον να συμφωνή προς το δικαιούμενον. Προς κάλυψιν της διαφοράς μεταξύ πραγματικού ωφελίμου φορτίου του τιθεμένου εις κυκλοφορίαν φορτηγού αυτοκινήτου και του δι’ ο η έγκρισις, οι μεν ιδιώται ηύξανον προσωρινώς το απόβαρον του αυτοκινήτου σημαντικώς, η δε αρμοδία υπηρεσία, εχορήγει σημαντικόν περιθώριον υπό μορφήν παραιτήσεως και στρογγυλοποιήσεως (ιδέ υπ’ αριθ. 147000/1961 απόφασιν Υπουργείου Συγκοινωνιών). Προσέτι η διαφορά αύτη, ηυξάνετο υπερμέτρως εις ας περιπτώσεις προσεκομίζετο αυτοκίνητον ούτινος αι μέγισται αξονικαί επιβαρύνσεις, λόγω συνολικού μικτού βάρους, υπερέβαινον τας υπό του από 14.11.1959 Β.Δ/τος επιτρεπομένας. Συνέπεια του ως ανωτέρω γεγονότος ήτο ότι το επί της αδείας κυκλοφορίας του φορτηγού αυτοκινήτου αναγραφόμενον ωφέλιμον φορτίον ήτο σημαντικώς μικρότερον του πραγματικού ωφελίμου φορτίου, το οποίον κατά τας διατάξεις ορίζει ο Υπουργός των Συγκοινωνιών, δια των αρμοδίων υπηρεσιών του. Εις τας πλείστας των περιπτώσεων η διαφορά αύτη μεταξύ πραγματικού ωφελίμου φορτίου και του επί της αδείας κυκλοφορίας αναγραφομένου είναι μεγάλη, εις δε περιπτώσεις τινάς το πραγματικόν ωφέλιμον φορτίον ηλέγχθη ότι ήτο τριπλάσιον περίπου του εν τη αδεία κυκλοφορίας αναγραφομένου. Ούτω υπό των αρμοδίων οργάνων ελέγχου εβεβαιώθησαν παραβάσεις υπερφορτώσεως καθ’ ας το μεταφερόμενον αγαθόν ήτο τριπλασίου και πλέον βάρους του επί της αδείας κυκλοφορίας αναγραφομένου ωφελίμου φορτίου. Κατ’ αυτόν τον τρόπον, διευκολύνεται ο αθέμιτος ανταγωνισμός μεταξύ των και προς τους σιδηροδρόμους κλπ. και το κράτος ζημιούται σημαντικά ποσά εκ διαφευγόντων τελών κυκλοφορίας και λοιπών φόρων. Τέλος αποσκοπούντες εις την άρσιν των ως ανωτέρω ατόπων και εις τον καθορισμόν και αναγραφήν επί της αδείας κυκλοφορίας του πραγματικού ωφελίμου φορτίου των αυτοκινήτων, όπερ κατά τας κειμένας διατάξεις καθορίζει δια των αρμοδίων υπηρεσιών του ο Υπουργός των Συγκοινωνιών και έχοντες υπ’ όψιν ότι τα μόνα στοιχεία εκ των προτέρων μονοσημάντως γνωστά, εκάστου αυτοκινήτου, επί τη βάσει των οποίων θα καθορισθή το πραγματικόν ωφέλιμον φορτίον τούτου είναι: α)Το υπό του κατασκευαστού των αυτοκινήτων επιτρεπόμενον συνολικόν μικτόν βάρος. β)Αι υπό του αυτού κατασκευαστού καθοριζόμεναι μέγισται αξονικαί επιβαρύνσεις και γ)Τα υπό του από 14.11.1959 Β.Δ/τος καθοριζόμενα μέγιστα επιτρεπόμενα μικτά συνολικά και ανά άξονα φορτία ως ετροποποιήθη δια του υπ’ αριθ. 128/1965 Β.Δ/τος, αποφασίζομεν: ΚΕΦΑΛΑΙΑ Α΄-Γ΄ (Αναφερόμενα εις τον καθορισμόν του ωφελίμου φορτίου των φορτηγών αυτοκινήτων, αντικατεστάθησαν δια των διατάξεων της υπ’ αριθ. ΣΤ/138750/1969 αποφ. Υπ. Συγκοινωνιών, κατωτ. αριθ. 69). ΚΕΦΑΛΑΙΟΝ Δ΄. Περιοχαί κυκλοφορίας εν σχέσει προς το  ωφέλιμον φορτίον, τα μέγιστα μικτά φορτία  και τας αξονικάς επιβαρύνσεις. 1.Φ.Ι.Χ. α)Εις ας περιπτώσεις το επιτρεπόμενον συνολικόν μικτόν βάρος και αι αξονικαί επιβαρύνσεις, αι διδόμεναι υπό του κατασκευαστού και επί τη βάσει των οποίων καθορίζεται το πραγματικόν ωφέλιμον φορτίον του αυτοκινήτου, είναι μεγαλύτεραι των υπό του από 14.11.1959 Β.Δ/τος καθοριζομένων,  θα αναγράφεται επί της αδείας κυκλοφορίας  του οχήματος ότι η κυκλοφορία τούτου επιτρέπεται μόνον εις τας οδούς της παρ. 2 του άρθρ. 1 του υπ’ αριθ. 128/1965 Β.Δ/τος. Δια τας λοιπάς οδούς  της χώρας θα υπολογίζεται και έτερον ωφέλιμον φορτίον, μειωμένον επί τη βάσει των επιτρεπομένων μεγίστων μικτών βαρών και αξονικών επιβαρύνσεων των επιτρεπομένων υπό του ως είρηται Β.Δ/τος. Εν ουδεμιά περιπτώσει επιτρέπεται το μέγιστον μικτόν βάρος και αι αξονικαί επιβαρύνσεις (Αντί της σελ. 242,05) Σελ. 242,05(α) Τεύχος 374-Σελ. 83 Φορτηγά αυτοκίνητα 21.Ε.δ.35 ως καθορίζονται υπό του κατασκευαστού του οχήματος, να υπερβαίνωσι τα υπό των κειμένων διατάξεων επιτρεπόμενα. Οίκοθεν νοείται ότι τα τέλη κυκλοφορίας θα καταβάλλωνται επί του πραγματικού ωφελίμου φορτίου του οχήματος, του προκύπτοντος επί τη βάσει των διδομένων του κατασκευαστού τούτου. β)Εις ας περιπτώσεις η περιοχή κυκλοφορίας του οχήματος, δεν περιλαμβάνει οδούς της παρ. 2 του άρθρ. 1 του υπ’ αριθ. 128/1965 Β.Δ/τος, το δε μέγιστον μικτόν φορτίον και αι αξονικαί επιβαρύνσεις ως δίδονται υπό του κατασκευαστού του οχήματος υπερβαίνουσι τα υπό του από 14.11.1959 Β.Δ/τος επιτρεπόμενα, το όχημα δεν θα γίνεται δεκτόν προς απογραφήν και ταξινόμησιν. 2.Φ.Δ.Χ. Εις την κατηγορίαν ταύτην των αυτοκινήτων θα υπολογίζωνται πάντοτε 2 ωφέλιμα φορτία εφ’ όσον το συνολικόν μικτόν βάρος και αι αξονικαί επιβαρύνσεις υπερβαίνουσι τας υπό του από 14.11.1959 επιτρεπομένας κατά τα οριζόμενα εις το εδάφ. Ια του κεφαλ. Δ΄ της παρούσης. Και εν τη προκειμένη περιπτώσει τα τέλη κυκλοφορίας θα καταβάλωνται επί του μεγαλυτέρου ωφελίμου φορτίου του υπολογισθέντος επί τη βάσει του μεγίστου μικτού βάρους κλπ. των διδομένων υπό του κατασκευαστού τούτου. Και εν τη περιπτώσει ταύτη το μέγιστον μικτόν βάρος και αι αξονικαί επιβαρύνσεις δεν δύνανται να υπερβαίνωσι τας υπό των κειμένων διατάξεων επιτρεπομένας. ΚΕΦΑΛΑΙΟΝ Ε΄. Αναθεώρησις του ωφελίμου φορτίου  των κυκλοφορούντων ήδη αυτοκινήτων Αι διατάξεις της παρούσης αι αφορώσαι τον καθορισμόν του πραγματικού ωφελίμου φορτίου, επί τη βάσει του συνολικού μικτού βάρους του υπό του κατασκευαστού επιτρεπομένου και του κατά τ’ ανωτέρω καθοριζομένου αποβάρου, ισχύουσι και εφαρμόζονται και δια τα κυκλοφορούντα κατά την έναρξιν της ισχύος της παρούσης φορτηγά αυτοκίνητα, εφ’ όσον ταύτα προσκομίζονται εις τας καθ’ ημάς αρμοδίας υπηρεσίας, είτε δι’ επαναταξινόμησιν λόγω μεταβιβάσεως, είτε δι’ οιανδήποτε άλλην αιτίαν κατά τα ειδικώτερον κατωτέρω καθοριζόμενα: 1.Φ.Ι.Χ. Δια τα κυκλοφορούντα ήδη φορτηγά ιδιωτικής χρήσεως, η αναθεώρησις του ωφελίμου φορτίου κατά τας διατάξεις της παρούσης, θα ρυθμισθή εν καιρώ δι’ ιδιαιτέρας αποφάσεως ημών. Σελ. 242,06(α) Τεύχος 374-Σελ. 84 2.Φ.Δ.Χ. (Αντικατεστάθη δια των διατάξεων της υπ’ αριθ. ΣΤ/138750/1969 αποφ. Υπ. Συγκοινωνιών, κατωτέρω αριθ. 69). 3.Η αναθεώρησις του ωφελίμου φορτίου δύναται να διενεργηθή και κατ’ αίτησιν του ενδιαφερομένου. ΚΕΦΑΛΑΙΟΝ ΣΤ΄. Ο δια του ζυγού έλεγχος των φορτηγών  αυτοκινήτων Υπό των απανταχού συνεργείων υπερφορτώσεως αυτοκινήτων θα ελέγχεται δια του ζυγού: α)Το μέγιστον μικτόν βάρος. β)Το εφ’ εκάστου άξονος επιπίπτον μικτόν βάρος. Θα διαπιστούται παράβασις και θα διενεργώνται τα περαιτέρω προς επιβολήν των κατά τας κειμένας διατάξεις προβλεπομένων κυρώσεων, εφ’ όσον τα κατά τ’ ανωτέρω διαπιστούμενα βάρη είναι μεγαλύτερα των εν τη αδεία κυκλοφορίας του ελεγχομένου αυτοκινήτου αναγραφομένων μετά της επιτρεπομένης ανοχής. ΚΕΦΑΛΑΙΟΝ Ζ΄. Δια πάσαν περίπτωσιν μη προβλεπομένην υπό των διατάξεων της παρούσης ή καθ’ ην γεννώνται αμφιβολίαι περί την εφαρμογήν ταύτης, αι υπηρεσίαι Συγκοινωνιών θ’ απευθύνωνται εις την καθ’ ημάς Τεχνικήν Διεύθυνσιν Αυτοκινήτων δια την έκδοσιν σχετικής αποφάσεως ημών. ΚΕΦΑΛΑΙΟΝ Η΄. Από της δημοσιεύσεως της παρούσης εις την εφημερίδα της Κυβερνήσεως καταργούνται αι κατωτέρω ημέτεραι αποφάσεις: α)Η υπ’ αριθ. 111773/1965. β)Η υπ’ αριθ. 164589/1965. γ)Η υπ’ αριθ. 166584/1965. και πάσα αντιτιθεμένη εις την παρούσαν διάταξις προγενεστέρας αποφάσεως. Η παρούσα δημοσιευθήτω δια της Εφημερίδος της Κυβερνήσεως. 21.Ε.δ.35 Φορτηγά αυτοκίνητα